Tómas A. Tómasson, þingmaður Flokks fólksins, tjáði sig í dag um umdeilt skjáskot af sms-skilaboðum hans. Þar ræddi hann um viðskipti sín við nuddkonu en þvertekur fyrir að hafa keypt af henni vændi.
Undanfarið hefur gengið manna á milli skjáskot af samskiptum tveggja manna með kynferðislegum lýsingum. Tómas A. Tómasson, þingmaður Flokks fólksins, staðfesti á Twitter í dag að myndin væri af samskiptum hans og annars manns. Tómas birti skilaboðin eftir að Vísir ræddi við hann.
Í skilaboðunum sem sjást á skjáskotinu segir Tómas frá því hann sé lentur í Bangkok í Taílandi. Hann segist ætla að senda þeim sem fékk skilaboðin skýrslu daglega, eins og hann orðar það.
Næstu skilaboð hans eru svohljóðandi: ein dasamleg 26 ara ca 45 kg var að yfirgefa herbergid smokklaust en byrjadi a nuddkonunni fyrr i dag kvoldid er ungt.
Eftir að hinn lýsir mikilli öfund, svarar Tómas á þennan hátt: Elsku kallin læt þig vita þegar ég tek eina fyrir þig.
Fréttastofa náði tali af Tómasi skömmu fyrir fréttir.
Ertu með þessu að viðurkenna að hafa keypt vændi?
Hvers konar samskipti fóru þarna fram?
Hvað á ég að segja við þig. Ég var ólofaður og ógiftur maður og hitti konu. Ég hef ekkert meira um það að segja, segi eins og er. Við skulum ekki hafa þetta lengra.
Hefurðu rætt þetta við formann flokksins?
Þessi samskipti þegar þú ræðir um að taka eina fyrir þig. Hvað áttu við?
Við þessa spurningu sleit Tómas símtalinu. Guðmundur Ingi Kristinsson, þingflokksformaður Flokks fólksins, sagðist í samtali við fréttastofu fyrst hafa heyrt af málinu í því samtali. Tómas sagði í viðtali við fréttastofu hann hefði ekki rætt málið við Ingu Sæland, formann flokksins, sem er í veikindaleyfi og svarar ekki skilaboðum.